****

**இயற்றியவர்: மகாகவி சுப்பரமண்ய பாரதியார்**

வெள்ளைத் தாமரை, பூவில் இருப்பாள்  
வீணை செய்யும், ஒலியில் இருப்பாள்

கொள்ளை இன்பம், குலவு கவிதை  
கூறு பாவலர், உள்ளத்திலிருப்பாள்

உள்ளதாம் பொருள், தேடியுணர்ந்தே  
ஓதும் வேதத்தின், உள்நின்ரொளிர்வாள்  
கள்ளமற்ற, முனிவர்கள் கூறும்  
கருணை வாசகத்து, உட் பொருளாவாள்

மாதர் தீங்குரல், பாட்டில் இருப்பாள்  
மக்கள் பேசும், மழலையில் உள்ளாள்  
கீதம் பாடும், குயிலின் குரலை  
கிளியின் நாவை, இருப்பிடம் கொண்டாள்

கோதகன்ற, தொழிலுடைத்தாகிக்  
குலவு சித்திரம், கோபுரம் கோயில்  
ஈதனைத்தின், எழிலிடையுற்றாள்  
இன்பமே, வடிவாகிட பெற்றாள்

வெள்ளைத் தாமரை, பூவில் இருப்பாள்  
வீணை செய்யும், ஒலியில் இருப்பாள்  
கொள்ளை இன்பம், குலவு கவிதை  
கூறு பாவலர், உள்ளத்திலிருப்பாள்